钦定古今图书集成/方舆汇编/职方典/第1386卷 > 罗定州学校考 州志
## 钦定古今图书集成/方舆汇编/职方典/第1386卷 > 罗定州学校考 州志

本州

罗定州儒学　旧在开阳乡。元大德八年，县令陈泽徙今治南三里。明洪武二年，知县晋善、正统六年，县丞魏瑶俱修。十二年猺乱，学署废，惟

文庙存。景泰二年，知县周刚徙城内西南，《茅茨土》

阶。五年，府佐饶秉鉴新之。成化十九年，知县林昆建戟门。正德二年，知县翟观徙于县署右。嘉靖十六年，知县郑复易民居为“师生舍。” 四十一年，知县秦绍益复移建城外旧址。以近市湫隘，而师生舍犹未迁。无何，贼益凌城，日就颓废。万历五年贼平，改罗定州学。十三年迁于城南坊。天启四年，兵备道蔡善继又迁于河东。

皇清顺治四年，兵备李士琏又迁于城内。今所《甫兴》。

创。士琏报迁，迺寝未修，暂以《旧泷水》所为。

文庙两庑、戟门、泮池、棂星、屏墙俱缺。十五年，知州

胡献珍捐俸三百两，更换正梁，增设门屏，修造两庑戟门，濬泮池，建棂星门及屏墙。十八年，学正梁宸栋甫莅任，见规模卑隘，不合体制，兼以原向未善，具详兵道张清议。遂先捐俸为绅衿倡，得银五百馀两，鸠材募工，改子午为“癸丁” 鼎建。

圣殿一座，东西庑各五间，戟门三间。左为“名宦祠。”

右为乡贤祠。前为泮池，外为棂星门，门外为照墙。今之焕然具举者，悉皆宸栋实心督理之功。启圣祠、敬一亭、名宦祠俱在戟门左。乡贤祠在戟门右。儒学衙亦在戟门右。两座各三间，前为门楼一座三间。康熙元年内，通州绅衿捐资置买民房修葺。

学地　北自张家地界起、南至前面大街止；东以《榕树外墙垣》为界、西衙舍为界。

河南旧学地　后，自林家地界起，前至河边止，直七十九丈。棂星门以下，横一十四丈；又自棂星门起，至林家后界止，横俱三十丈。明伦堂后馀地，东与标营把总衙舍界，西与梁家墙垣为界。

南平墟旧学地　在墟尾，今被侵占未清复学田　一，土名三都、树龙、梨峒等处，共税一顷八十亩九分六釐，税载《在城一图》一甲递年钱粮照民米征输。

一、明崇祯十三年，知州包尔庚将该年贮征稻谷，奉文减半之馀发卖，得银一百两，又捐俸二十九两九钱，置买二都一图七甲温胜户丁温兆凤，原奉广州府追价充饷田八十六亩六分，土名白银塘、漆木坑、油菜埇等处，批佃朱兰宇、彭贵思等每年租糓一百七十三石二斗，每石折银二钱五分，共该折银四十二两三钱。除完纳正供外，尚馀“注册贮库，逓年作岁、科二试生员试卷、观风、花红、贫生灯油及修葺学宫之费。” 镌石在州仪门外。

助学田计共八十六亩六分，坐落本州二都一图七甲。原户温胜户，明崇祯十五年届，另立官户册名“罗学。”

一名冯塘田税十亩零，一帖给朱兰宇、谭贵思、谭贵成、邓馀国、陈岳华五人均耕。

一、土名《白银塘田税》二十六亩九分七釐，一帖给冯子贵承耕五亩，一帖给林玉振承耕二十一亩九分七釐。

一土名《漆木坑》，《田税》一十八亩五分二釐；一土名“油菜” ，田税四亩七分。

一，土名《埇田税》，十亩三分。

一、土名“芦荻” 田租一十六亩八分二釐。以上四处，共五十亩四分一厘，四佃均耕。

一帖给陈应华耕一十二亩六分；一帖给颜敬东承耕一十二亩六分；一帖给姚学明耕一十二亩六分；一帖给梁芪全耕一十二亩六分。通共八十六亩。每亩每年租谷二石，共谷一百七十三石二斗。每石折银二钱五分，每年共该折银四十二两三钱。

“丽泽馆” ，在十字街，原系旧名宦祠。一座三间，前有卷篷，又前为门楼一座，门左有厢房一间。顺治十三年，委署学正蒋世虬重修。今改作“启圣祠。”

泷江书院　在永安门内。明嘉靖元年，知县廖轸改《汉封祠》为之。十六年，知县郑复建于南门外旧学，今废。

同人书院　在城内西南隅。明正德九年，知县欧一清改旧学“明伦堂” 为之。今废。

南征书院　明万历二十三年，同知章嘉贞建。中为丽泽堂，上有文昌阁，久废。

连棠书院　在城外石桥头。明崇祯间，通州士民为知州邓三才建，州同孔贞定附焉。后知州包尔庚题其祠曰“连棠书院” ，并赠对一联曰：“邓侯挽不留，仅闻斯语；孔子真有后，再见其人。今因五显庙倾圮，暂移神像前座，俟建庙迁之。” 社学　二：一在县左，一在南郭，俱明嘉靖元年，知县廖轸改建，今废。

属县

东安县儒学　在县治东。东西两庑各七间，戟门三间，棂星门三间，儒学门一座，泮池。明万历三十三年，知县卿廷聘凿砌，有《记》。明伦堂三间，在庙后，东西斋各十间，启圣祠三间，在教谕衙右。敬一亭一座，在启圣祠前。教谕衙舍前后厅各三间，在明伦堂右。训导衙舍前后厅各三间，在明伦堂左。东西号房各十间。名宦祠三间，在启圣祠之左；乡贤祠三间，在启圣祠之右，“青云路” 向从右。

皇清康熙四年，知县吕鼒、教谕高绶之“重修学宫”，改

从左

学田　二处，共一百零五亩。土名“建村” ，七十亩。大旱冈三十五亩。

社学　一所

西宁县儒学　“在县治右。中为正殿，左右为两庑，前为戟门，又前为棂星门。照壁外为云路，官民从此往来。左为名宦祠，右为乡贤祠。顺治十六年，两庑两门坏烂，知县李翼鹏、教谕谭圆策修复。其云路久废，近议修复。” “启圣祠原在庙右。康熙元年，知县李翼鹏、教谕谭圆策改造于庙左，原祠改为省牲所。” 明伦堂在庙后，东西廊。斋房共十间，后有敬一亭，顺治十六年圮，知县赵震阳同训导锺光斗申详修复。教谕衙，在明伦堂左，训导衙在堂右，万历十九年设，今圮棂星门。康熙十年，训导陈起元、典史陆天祐、生员何其遇、陈观光、高明著、岑廷璋、张廷猷、黎韩、黄位坤、赖九经、陆邦彦、何其选等同捐资修复。社学　四：一在南门内右，一在西门内右，一在东门外右，知县林致礼修建。一在右葵岭，千户刘元威呈立。教训獞童。

学田　明万历十三年，知县吴道远申详送学收管，一顷七十四亩三分一厘四毫二丝九忽，内除五亩抛荒，无人承种，止得实税一顷六十九亩一分四釐四毫二丝九忽，逓年纳本县色米粮饷，起解学道，租银三十两零一钱二分。知县李翼鹏捐置田三十二亩五分，申详送学，递年租给发各生灯油。知县赵震阳捐置田一十二亩，递年租给发各生灯油之资，送学候详。长春寺田四十四亩，土名“大伞木马塘、埇坡《车龙》”

城隍庙田十亩七分。土名“野鬼埇。” 明万历三十八年刘祖应施入。

西竺庵山田共税八十四亩一分，土名“大腊” 等处。

龙井庵：山田共税五十四亩。土名“大洞” 等处。